Finnskur hershöfðingi: "Þeir mundu ekki dirfast að koma hingað" - Frétt - Evrópuvaktin
Rússland á leið frá alræði til einræðis-"Létt" útgáfa af Sovétríkjunum að verða til
19. mars 2014 klukkan 09:37
Í morgun, miðvikudagsmorgun, komu þrír sérfræðingar fram í sjónvarpi finnsku Yle-fréttasrtofunnar og ræddu áhrif atburðanna á Krímskaga á Finna. Einn af þeim var Gustav Haaglund, hershöfðingi, fyrrum yfirmaður finnska hersins. Hann sagði:
"Þeir mundu ekki dirfast að koma hingað. Þeir vita að þeir mundu finna fyrir því. Við stöndum vörð um sögulegan árangur okkar. Saga okkar er önnur en Austur-Evrópuríkjanna sem voru sigruð og hernumin."
Jarmo Koponen, blaðamaður sagði:
"Forseti Rússlands hefur innsiglað ævarandi forsetadæmi sitt. Breyting er í gangi frá alræði til einræðis."
Leena Liukkonen, blaðamaður og sérfræðingur í málefnum Rússlands sagði:
"Það er að verða til eins konar létt útgáfa af Sovétríkjunum. Sú aðgerð nýtur stuðnings heima fyrir á sama tíma og rúblan er að falla og margvíslegur þrýstingur er til staðar. Þá er sigur í litlu stríði bezta læknismeðferðin."